
Pronto ta bai tin Siman di Buki na e islanan Aruba, Boneiru i Kòrsou. Pa di promé biá, Boneiru ta introdusí su promé buki di regalo na e 
muchanan. Esaki riba enkargo di Direktorado di Komunidat i Kuido, Direktorado di Edukashon i Bienestar i SKAL. E buki di regalo Fakansi 
den pasado, ta skirbí pa Giovanni Gijsbertha i publiká pa Request Publishing di Denise de Jongh-Rekwest. Riba e foto momentu di entrega di e 
buki na Diputado James Kroon, den presensia di gerensia di Direktorado di Komunidat i Kuido i SKAL. 


MARIADAL BOU DI LUP 


Promé buki di regalo pa Boneiru 


Pastor Ivan ta bai 

Muchu malu 
no ta morto. 

Pronóstiko di 
tempu pa Boneiru 


Djaluna 16 te Djamars 17 Òktober 2023 
Parsialmente nublá i predominantemente seku 


Ta leve te parsialmente nublá i predominantemente 
seku. E temperatura máksimo lo ta aproksimada- 
mente 34°C, e temperatura mínimo mas o ménos 
28°C. E bientu ost ta moderá, forsa 4. 


Altura di ola: 1.0-1.5 m (3-5 pia) 


* Altura di ola válido pa laman grandi 


Despues di 15 aña komo pastor di Rincon: 
Pastor Ivan ta bai 


KRALENDIJK- Pastor 
Ivan Dario Perez despues 
di kasi 15 aña ta despedí di 
Parokia San Luis Beltran 
den e bario Rincon. 
Djadumingu 
durante 
santu sakrifisio di misa 
Dorothy Cicilia komo ka- 
besante di konseho parokial 
a hiba e siguiente palabra- 
nan. “Ku hopi tristesa nos 
tin ku hasi un dedikato- 
rio na bo despedida for di 


nos parokia. Pero alabes 
ku legria den nos kurason, 
di por a konosé pastor du- 
rante 14 aña aki na parokia 
di Rincon. Un digno repre- 
sentante di Señor, i nos ta 
masha orguyoso di bo per- 
sona. Un persona dediká na 
nos Señor”, el a bisa. 
Mas aleu Cicilia a bisa 
ku esei, nan por mira den 
e forma di ekspresá su sin- 
timentunan pero tambe su 


pensamentunan pa ku Se- 
ñor, nos Dios durante su 
orashonnan, durante tur 
santu sakrifisio di misa, un 
persona krítiko kende sem- 
per kla pa ekspresá su opi- 
nion, loke hopi hende no ta 
apresiá. 
Pero nos sa ku pastor ke 
sakudí nos, laga nos para 
ketu na nos forma di kom- 
portá nos mes pa esaki por 
ta di akuerdo ku loke Dios 


Tata ta spera di nos. 
Na final Cicilia a bisa: 
“Padre Ivan na nòmber di 
tur parokiano di Rincon nos 
ta yama bo danki pa tur bo 
esfuersonan hasí pa trese 
nos mas serka otro i espe- 
sialmente serka nos Señor 


Jesus Kristu, pero tambe 
pa kada dia nos por bira un 
bon Kristian. Komo un bon 
sirbidó di Dios Tata Todo- 
poderoso nos ta konvensí 
ku unda sea pader Ivan por 
bai, nos Señor lo ta ku bo i 
lo bai bo bon.” 

NOS A TOPA 


Brian K. ta bèk na Boneiru i nos a topa na Karels Beach 
Bar. 
Nèt mi tabata yuda COMCABON ku kareda na pia. 
Despues ku mi a tende el a yega Boneiru, mi tabata sa 
ku mi ta top’e. Ta mi bon bròdu di tempunan di gloria. 
Sí, momentu bo ta den 20 aña ei banda, ta añanan mas 
dushi di bo bida. Mi a bis’e, si e ta kòrda kon nos tabata 
kore motosaikel i skuter fin di aña, pará dilanti Consales, 
ku tabata otro banda di Warehouse Super Market, pa 
wak pagara, tambe den Kaya Grandi, pagara di Tante 
Vita(†). 
Esta dushi tempu sua. Aña 1995/96, ei banda si mi ta 
kòrda bon. Tambe mi a bai skol, M.A.V.O. anochi i Brian 
tambe tabata bai. Nos no tabata den mesun klas, pero 
ta 2 òf ta 3 klas tabatin. Pues mi tabata top’e fásil. Nun- 
ka mas mi ta lubidá, e tempu nan ei, selular a kuminsá 
yega Boneiru i ta algun hende tabatin. Brian, tabata un 
di nan. Mi ta kòrda tur dia di skol, momentu ku kaba 
10or di anochi e ta sali klas, telefòn ta rin i e ta kuminsá 
papia. 
Tabatin hende a kuminsá pensa, ku Brian, ta hasi komo 
si fuera, e ta papia ku un hende na telefòn, pero ta e so 
ta papia. E tempu aya selular tabata un luho i yamada 
tabata karisimo. Djis algu poko prèt, pero ku a pasa bèr- 
dat. Brian, tabata un persona i ainda ta, hopi amabel kla 
pa kombersá kualke momentu. Mi tabata papia kuné i 
huntu ku nos, tabata presente un polis. Mi tabata sp- 
lika nan kon e tempunan aya, motosaikel tabata algu 
ku masha atenshon pa e mucha muhénan. Un koredó 
di motosaikel di 25 aña pasá, tambe promé, sa kiko mi 
ta papia di dje. E tempunan ei, kore nèchi ku ménos 
zonido fuerte, tabata hasi bo tòp koredó di motosaikel. 
Hasiendo esei, tabata krea hopi atenshon di e mucha 
muhénan riba bo, komo koredó di motosaikel. Awendia 
esei a kambia. Sigur aki aya, tabatin rankamentu di mo- 
tosaikel, den kaya. Pero e kos pa atraé e galiña, tabata 
trankilidat. 
‘Anyway’, ta bon pa bisa, e yu di Kòrsou Brian K., a biba 
na Boneiru tempu Boneiru tabata ketu, masha poko 
aktividat, tiki outo riba kaya i el a stima Boneiru den e 
tempu ei. Dikon, pasobra e tempu aya, bo mester tabata 
stima Boneiru, pa bo biba aki. No tabatin e papel ku e 
kara di presidentenan ku a fayesé riba dje, manera ta e 
kaso awendia. Brian, a regresá pa algun dia i e tabata 
mas ku kontentu, pensando ya pa alargá poko dianan 
riba e dushi isla di Boneiru. 


K R A L E N D I J K - 
Wowonan skèrpi ta dirigí 
riba Fundashon Mariadal 
(FM). Awe, 17 di òktober 
durante e reunion di Kon- 
seho Insular lo presentá 
un moshon pa hasi un in- 


vestigashon amplio den e 
instituto di kuido aki. E 
investigashon mester bai 
tokante e kalidat di kuido 
ku FM ta duna komuni- 
dat. 
BONERIANO ta dis- 


poné di informashon ku 
sí aseptá òf keda sin asep- 
tá e moshon, básikamente 
no tin konsekuensia pa e 
instituto di kuido aki. Mi- 
rando ku FM ta kai direk- 
tamente bou di Ministerio 
di Salubridat Públiko, Bi- 
enestar i Deporte. Komo 
tal riba un base regular ta 
haña nan konfrontá ku in- 
spekshon di kuido. 
Mester menshoná ku 
Frakshon Demokrat a 
entregá e mesun moshon 
aki riba 3 di òktober últi- 
mo pero no a haña sufisi- 
ente sosten. A bolbe pon’e 
komo punto di agènda 
number 9 pa awe. 
Konsehal 
Hellburg- 
Makaai a trese vários 
keho ku ta biba den komu- 
nidat. Algun keho sigur ta 
konosí pa BONERIANO 
komo prensa. Makaai a 
trese dilanti entre otro e 
echo ku spesialistanan 
ta komprondé solamente 
hulandes ta forma un ops- 
tákulo den komunikashon 
ku personanan lokal. E 
gritu di tempu ku mester 
warda largu pa haña sita 
ku un spesialista tambe e 
bin dilanti. 


No por deskartá ku 
a trese puntonan basta 
preokupante i alarmante 
dilanti. A splika ku tin 
situashonnan den kual 
spesialista ta apliká euta- 
nasia sin ni sikiera konsul- 
tá ku famia di e pashènt. 
No opstante ku esaki ta 
un situashon basta serio i 
grave, no por deskartá ku 
e spesialista ta mará na lei 
di privasidat i sekresía. 
Den un situashon igual 
por sosedé ku por kumpli 
ku deseo di un pashènt 
pa terminá su bida sin 
pone otronan na haltura, 
sí esaki tabata deseo di e 
pashènt. 
Apesar di tur e ke- 
honan aki e moshon no 
a haña sufisiente sosten, 
no opstante ku kasi tur 
hende ta di opinion ku ta 
un moshon importante. E 
kehonan tur ta hopi su- 
phetivo. Awor ta keda na 
Frakshon Demokrat pa 
presentá awe nochi kaso- 
nan konkreto i pruebanan 
ku ta sostené e moshon 
pa drenta FM den forma 
di un investigashon. 
Pa basta luna FM ta in- 
vertí den mehorá servisio 


di spesialmente botika. 
Esaki sigur ta bayendo 
den bon kaminda si tene 
kuenta reakshon di siu- 
dadanonan. 
Awor nan ta pará di- 
lanti un reto nobo. Si awe 
Konseho Insular disidí 
na fabor di Frakshon De- 
mokrat e instituto di kui- 
do aki lo tin ku dil ku un 
investigashon interno bou 
di supervishon di gobièr- 
nu lokal? FM na su turno 
por tuma esaki komo in- 
tento pa mete den e insti- 
tuto i hustamente stroba e 
kuido nesesario? 
Mas importante ta e 
bèrdat tras di e kehonan 
tresé dilanti. Frakshon 
Demokrat lo trese prue- 
banan dilanti? Si akaso 
esaki sosedé, kon FM lo 
reakshoná? Ta interesante 
pa sa kon FM ta mira 
henter e situashon aki. 
Pa aña e instituto ta hasi 
sigur mas ku 50 mil akto 
médiko, pues un òf otro 
tratamentu. Un márgen di 
keho ta lógiko, pero kuan- 
tu esaki ta? BONERIA- 
NO a aserká FM i ainda 
nos ta wardando riba nan 
reakshon. 

ANUNSIO IMPORTANTE 


Kralendijk, Boneiru 
20 òktober 2023 


‘Deurwaarder’ MARISOL A.A. MANUEL-BERNABELA ta pidi tur trahadó, 
eks-trahadó, penshonadonan di Cargill ku a partisipá den e ‘Sociaal Plan 
AKZO Employees’ pa tuma kontakto ku MABER Gerechtsdeurwaarder & 
Incasso Kantoor. 


E motibu ta ‘repartishon di e fondo di spar’. 


Bo tin 14 dia despues di e publikashon aki pa reakshoná 
via e mail: 
info@mabergerechtsdeurwaarder.com 
òf 
whatsapp no: +599 795 0254 


Ecua Bon Construction 
B.V. 


ta buska 
1 metselaar 


Pa mas inf. yama telefòn # 782-2903 


J.M. Construction B.V. 


ta buska 
- 2 metselaar 


Pa mas inf. yama # 786-3806 


KRALENDIJK 
-- 
Kaya Aleta, djis parti nort 
di Nos TV, tin un situashon 
fastioso ya pa hopi aña. Es- 
aki ta nèt dilanti di kas di 
Lupita i Allen. Nan a pidi 
un reportero di BONERIA- 
NO pa tuma nota di e situ- 
ashon i publik’é, pa esnan 
konserní tuma nota. 


Habitantenan ta pidi ousilio pa Kaya Aleta 


Nan a bisa, nan deseo ta 
pa e ta drechá, esta pa awa 
no keda para den e kaya, 
spesífikamente dilanti di 
nan kas. No mester pone as- 
falt, pero drecha e kaminda 
un manera stabil. 
Manera áwaseru spat òf 
kai, e sitio ta bira mane- 
ra un dam yen di awa i ta 


tuma hopi siman promé ku 
e awa seka. 
Momentu a saka potrèt 
na e sitio, algun para ta- 
bata disfrutando di e awa, 
debí ku e ta keda un tempu 
largu na e sitio ta lugá ku 
e paranan ta usa pa freska 
kurpa ku regularidat. 


KRALENDIJK – Dja- 
dumingu alrededor di kuar- 
tu pa ocho di anochi, Sen- 
tro di Notifikashon a risibí 
notifikashon di un outo na 
kandela riba Kaya Grandi. 
Mesora a dirigí patruya 
di polis na e sitio i a sera e 
kaya pa asina e personal di 
Brantwer ku tambe a keda 
dirigí pa e sitio, por a ehe- 
kutá su trabou. 
Bomberonan 
rápida- 
mente a logra dominá i 


Mini vèn ta pega kandela 


paga e kandela, miéntras 
ku no tabatin herido. For 
di investigashon hasí na e 
sitio, a resultá ku tabata un 


korto sirkuito a okashoná e 
kandela ku a inisiá bou di e 
outo. (Fuente/Foto: LIVE- 
99FM) 


KRALENDIJK – Seis 
partido pa elekshonnan 
di Tweede Kamer di 22 
di novèmber, no ta paresé 
riba e karchi di vota na 
Karibe Hulandes. 
A deklará e registra- 
shon di e partido LEF – 
Voor de Nieuwe Genera- 
tie, Libertaire Partij (LP), 
Samen voor Nederland, 
Nederland met een PLAN 
i Politieke Partij voor Ba- 
sisinkomen, inbálido pa e 


Seis partido no ta alkansá karchi 
vota na Karibe Hulandes 


kren 20 (Boneiru), pasobra 
nan a entregá insufisiente, 
ménos ku 10, deklarashon 
di sosten. 
LEF ta bai den apela- 
shon serka Raad van State, 
pasobra e partido ta haña 
ku dor di deklará e lista 
inbálido, tin menshon di 
desigualdat di derecho pa 
votadónan di islanan BES. 
Di e total di 26 partido 
aseptá, 20 ta partisipá na 
Karibe Hulandes. 


Pa info i komunikado den 
Extra/BONERIANO 
Redakshon: extrabon@ 
gmail.com 
Aviso mail: avisobon@ 
gmail.com 

Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 
4 ora. 
E programashon 
aki ta ripití pa 24:00. 


12.00 Herensia: 
Alfred Nicasia (Nic) 
13.00 Aki Boneiru: 
Gert Oostindie 

14.00 Herensia: 


Anna Sofia Nicolaas 
15.00 BAPA: 
Jonny Leoneta 


16.00 Aktualidat: 
Fundashon Mariadal - Oncologie 
17.00 Aki Boneiru: 
Alex van Stipriaan Luïscius 
18.00 Herensia: 
Alexander Hicasio Trinidat i Bebi 
19.00 BAPA: 
Jacinto Cicilia 


20.00 Herensia Aruba: 
Harry Croes 2 
21.00 Dokumental: 
Klein Bonaire 
[Historia i Rekonkista] 
22.00 Herensia St Maarten: 
Leoncita Alejandrina 
Halley-Nicolaas 
23.30 Puerto Latino: 
Luis Zárraga 

BO NO POR DRUMI? 
“Na pas lo mi bai drumi i pega soño, pasobra ta Abo so, O 
SEÑOR, ta hasimi biba den siguridat. Salmo 4:8 (BS) 


Ki dia tabata e delaster dia ku bo a pone kabes abou pa 
drumi, sin miónes di pensamentunan ku ta drai den bo 
kabes? Pensamentunan di preokupashon i di pasado. Di 
keda kòrda kada bes loke a sosodé, kada eror i lag’e keda 
drai ketu bai den bo mente. 
Pensamentunan di mal kontentu ku tur loke ta pasa ku bo i 
bo famia. Na momento ku nos ta mal kontentu, nos mente 
ta keda yen di pregunta; dikon? Pakiko? Ki ora? Nos ta biba 
ora ei dies stap dilanti i luchando pa biba loke Dios tin awe 
pa nos. 
Kerido lektor, si último dianan, simannan bo pensamentunan 
a pone ku bo no ta den presensia di Dios... ata aki algun 
Bèrdat for di Palabra di Dios pa kalma bo mente i spiritu, i pa 
rekòrda bo riba e pas ku Señor Dios ta ofresé. 
-Konfia Dios, E ta den kòntròl. "Lukas 12:25-26 “I kual di 
boso, dor di preokupá, por añadí ún kodo na su haltura? 26. 
Si boso anto no por hasi ni sikiera un kos asina chikitu, paki- 
ko boso ta preokupá pa otro asuntonan? 
-Konfia Dios, E ta duna bo sosiegu. Mateo 11:28 “Bin serka 
Mi tur ku ta kansá i kargá, i lo Mi duna boso sosiegu.” 
-Konfia Dios, ku E ta proveé i duna Su pas tur momento. 2 
Tesalonisensenan 3:16 “Awor, ku e Señor di pas mes kon- 
tinuamente duna boso pas den tur sirkumstansia. Señor sea 
ku boso tur.” 


Bo ke drumi bon? Stòp di preokupá i hasi mas orashon! 


Diannenara Mercera 
Produkshon PGM 


ur mèrdia 12’or ta kuminsá un programashon nobo di 


KRALENDIJK- 
Re- 
presentante spesial Edison 
Rijna a reportá na Sekre- 
tario di Estado di Rela- 
shonnan den Reino i Digi- 
talisashon Alexandra van 
Huffelen di su aktividatnan 
desde su nombramentu riba 
18 di aprel. E rapòrt ta duna 
un bista di e aserkamentu di 
e representante spesial pa 
Union Oropeo, Nashonnan 


Representante spesial Rijna ta reportá: 
Hulanda Karibense mas visibel riba mapa di Union Oropeo, 


Uní i desaroyo ekonómiko 
ku Latino Amérika i e re- 
gion di Karibe na benefisio 
di Hulanda Karibense. 
For di e rapòrt ta resultá 
ku representante spesial Ri- 
jna a tene kòmbersashon- 
nan ku un kantidat grandi 
di organisashon relevante 
pa e desaroyo ekonómiko 
di Boneiru, Sint Eustatius 
i Saba denter i pafó di Re- 


ino – for di ministerionan 
te ku institutonan di Union 
Oropeo - pa establesé rela- 
shonnan i na mes momentu 
eksplorá unda tin oportuni- 
datnan no utilisá ainda pa e 
islanan. 
Naturalmente 
tambe 
a tene kòmbersashonnan 
ekstenso ku mandatarionan 
i Konsehonan Insular na 
Hulanda Karibense tokante 
e ophetivonan di e mishon, 
e prioridat- i ekspektativa- 
nan di e islanan i kon por 
forma mihó e koperashon 
mutuo. For di e kòmber- 
sashonnan akí a konkluí ku 
na promé instante e mishon 
lo enfoká riba sinku área ku 
ta esensial pa Hulanda Ka- 
ribense: kambio di klima, 
konektividat, seguridat di 
kuminda, fuentenan di en- 
ergia duradero i diversifi- 
kashon ekonómiko. 
Sekretario 
di 
Estado 
Van Huffelen: "A estable- 
sé e funshon di represen- 
tante spesial ku un meta 
opvio: kontribuí na desa- 
royo ekonómiko duradero 
di 
Hulanda 
Karibense. 
Kresementu duradero ta 
importante pa oumentá e 
siguridat di eksistensia di 


e generashonnan aktual i 
futuro riba e islanan. Mi ta 
mira e funshon di re-pre- 
sentante spesial komo un 
oportunidat pa representá e 
interesnan di Hulanda Ka- 
ribense den Union Oropeo, 
Nashonnan Uní i e region, 
mas efektivamente i pa ou- 
mentá e uso di posibel fon- 
donan dor di e islanan." 
Representante 
spesial 
Rijna: "Den mi ròndu na 
tur e tipo di organisashon- 
nan, pa ami a bira mas 


transparente ku en general 
no tin sufisiente noshon di 
loke por hasi pa e islanan. 
En todo kaso, tin un falta 
di konosementu di e isla- 
nan i nan posishon estatal, 
pero tambe vice versa: 
kiko e islanan por nifiká 
por ehèmpel pa Union Eu- 
ropeo i e institushonnan di 
Union Europeo. Pa esei, un 
di e promé tareanan ta pa 
garantisá ku Hulanda Ka- 
ribense ta bai resultá den 
forma mihó riba e mapa." 


ANUNSIO IMPORTANTE 


Kralendijk, Boneiru 
20 òktober 2023 


‘Deurwaarder’ MARISOL A.A. MANUEL-BERNABELA ta pidi tur trahadó, 
eks-trahadó, penshonadonan di Cargill ku a partisipá den e ‘Sociaal Plan 
AKZO Employees’ pa tuma kontakto ku MABER Gerechtsdeurwaarder & 
Incasso Kantoor. 


E motibu ta ‘repartishon di e fondo di spar’. 


Bo tin 14 dia despues di e publikashon aki pa reakshoná 
via e mail: 
info@mabergerechtsdeurwaarder.com 
òf 
whatsapp no: +599 795 0254 


Ecua Bon Construction 
B.V. 


ta buska 
1 metselaar 


Pa mas inf. yama telefòn # 782-2903 


J.M. Construction B.V. 


ta buska 
- 2 metselaar 


Pa mas inf. yama # 786-3806 

No por otro ku un komunidat mester tin rèspèt i konfiansa 
den polis. Boneiru komo un estado di derecho, ta demonstrá 
ku libertat, siguridat i igualdat legal ta hopi importante pa 
kada siudadanonan. Básikamente kada un di nos ke gosa 
di protekshon di polis, no solamente den kaso di un krímen 
pero tambe den momentunan di emergensia, di agonia. No 
papia mes, nos tur ke sosten di polis komo mediadó den 
konfliktonan entre siudadano. 
Hustamente e nesesidat aki ta hasi sumamente importante pa 
un komunidat tin konfiansa den polis. Laga nos ta honesto, 
polis mester di komunidat pa por funshoná efektivamente. 
Kon otro polis ta yega na un denunsia, na informashon to- 
kante un delito pero tambe pa un siudadano ta dispuesto 
na traha huntu ku polis. Si no tin konfiansa den polis niun 
di esaki ta sosedé, a lo ménos sin opstákulo inmenso. Re- 
markabel ta, e konfiansa den polis ta krese solamente ku e 
sistema di funshoná di e propio instituto aki ku mester sirbi 
i protehá. 
Den nos humilde pareser, mas efektivo e funshonamentu di 
polis, mas grandi e konfiansa di e siudadano. Nos mester 
yega na e konklushon ku e kos mas salú pa un komunidat ta 
pa respetá i konfia outoridat. Bo no por yega na esaki sin ta 
kritiko komo siudadano. 
Algun siman pasá un polis na un manera bastante brutu a 
pusha reportero. Komunidat no por a komprondé kon un 
agente a pusha un persona di tal forma a kai na suela sin ni 


un momentu chèk si el a keda bon. Su koleganan tampoko a 
tuma e molèster. 
Despues ku e persona a hasi un keho, Kuerpo Polisial Hu- 
landa Karibense (KPCN) a hasi un investigashon interno ku e 
resultado polis no a faya. No opstante esaki e komportashon 
di polis ta keda kuestionabel i ku rason. Finalmente ta polis 
tin e monopolio di violensia. Ta di spera ku ta usa e situ- 
ashon aki komo ‘lesson learned’, maske ta interno sin wowo 
di públiko dirigí riba polis. 
Nos mester menshoná e lucha di Knoop’s Innonce Project pa 
revisá un kaso penal. Despues di 6 aña investigando un kos a 
bira bon kla. Polis di Kòrsou no a hasi un bon investigashon, 
no a profundisá. Bo no por ta ‘slordig’, ora ta konserní bida 
di hende. Esaki un bia mas a suprayá nos konvikshon, ser 
pro aktivo, respetá polis pero alabes hasi pregunta, ta ku- 
rioso ora ta trata bo futuro. 
BONERIANO komo medio di komunikashon, semper a res- 
petá e grado haltu di outoridat ku un agente polisial ta sim- 
bolisá. Pa e motibu aki nos ta keda kritiko. Nos tin e tarea 
sigur pa kuestioná proseder di outoridat. Ku e meta pa polis 
hasi reflekshon propio, pon’e spil su dilanti. Ta kada un di 
nos ta benefisiá na momentu ku e instituto primordial aki 
por atendé ku preguntanan krítiko di parti komunidat. Esaki 
ta enhals e efektividat di funshonamentu di polis i na mesun 
momentu ta reforsá e konfiansa ku nos tin den e hòmber i 
muhé ku diariamente ta sirbi i protehá nos. 


Rèspèt, konfiansa i semper krítiko. 


KRALENDIJK -- E 
seri di plantashi Bolivia su 
intenshon ta komo ilustra- 
shon pa e transformashon 
ku e isla ta pasa aden. E ta 
tentá bo pa uza e palabra 
sunami pa deskribí kon e 
isla den korto tempu ta sa- 
turá ku tur e kambionan ei. 
Dia 1 di yanüari 2023 
tabata biba 24.009 hende 
riba e isla. Den 2010, e fa- 
moso aña kaminda e isla a 
haña e státus di Entidat Pú- 
bliko òf munisipio spesial, 
e kantidat ei tabata 10.716. 
E pronóstiko ta ku aki un 
par di aña nos ta alkansá e 
number mágiko di 30.000. 
E poblashon lokal a bira 
un minoria i un prome- 
dio por bien lubidá un kas 
pagabel. Nan por ta kon- 
tentu sí nan por paga nan 
kompranan. 
Kas, 
resort 
i restorant, ta habri nan 
portanan. Penshonadonan 
ta biba e dushi bida, sen- 
tenáres di stazjèr i perso- 
nanan ku a tuma un aña 
liber di estudio, òf trabou, 


Plantashi Bolivia (10): Adelanto 


Pa: Auke van der Berg 


ta fiesta i ta traha pa kasi 
nada den industria hotelero 
i pakus. Mayoria empre- 
sario Hulandes Europeo ta 
konstruí i kumpra i hasi ne- 
goshi. Tur dia e páginanan 
di Facebook kaminda bo 
por puntra algu ta yen di 
e hulandesnan hóben i en- 
tusiasmá ku tin gana di un 
dak riba nan kabes riba e 
isla. E mini Hulandesnan 
Europeo ta kore stazje, ke 
skirbi nan tésis, òf simple- 
mente ke haña eksperensia. 
Nan tur ta yama e isla buni- 
ta, presioso i partikular. Sin 
ku por lo general nan a yega 
di dal un stap einan. 
Ku e paisanonan hóben 
ta duna di konosé ku nan 
por paga un hür ku ta mas 
haltu ku e entrada prome- 
dio di un parti di e habi- 
tantenan di e isla, ta algu 
ku nan no sa. “Mi isla no 
ta mi isla mas,” un señora a 
skirbí mi algun tempu pasá. 
“Probablemente e desaroyo 
akí ta kai bou di e kapítulo 
adelanto. Den e kapítulo ei 


bo no ta tende ta papia di e 
divishon kresiente den e ko- 
munidat. Esei ta idioma for 
di e buki di hendenan bieu 
i kosnan ku ta pasa bai,” 
mi a skirbi algun aña pasá. 
Ounke mi tabata sa tambe 
ku mi a kai den e trampa ku 
t’asina romantisismo ta. 
“No ku mi tin gana di 
mira ku e isla ta bai bèk 
tempu di Ot en Sien. Esei 
tabata tempunan amargo, 
nada di romantisismo. Pero 
pa bende bo mes i pasa 
tur kos pa otro, ta hasí bo 
deprimí.” Podisé pa e kam- 
bionan e batisamentu di 
Plantashi Bolivia pa Propie- 
dat Bolivia ta simbóliko. Ku 
esaki un episodio penoso di 
historia nashonal ta kambia 
visualmente di koló i holó. 
Pero kaminda ta pèrdè 
for di bista ku bo no por 
mira Lanthùis i plantashi- 
nan lòs for di otro. Ta yama 
Lanthùis tambe kas di 
plantashi. Na final di siglo 
djesnuebe, komienso di si- 
glo binti, hopi tereno a bini 


den man di komersiantenan 
i otro hendenan riku. E 
doñonan a konstruí un Lan- 
thùis riba e plantashi. Tin di 
nan tabata biba permanente 
einan, otronan solamente 
den fin di siman. 
“Nos tin aktualmente un 
gobièrnu ku ta bende tereno 
i playanan públiko grandi, 
ku ta laga eliminá kamin- 
danan públiko pa proyek- 
tonan privá. A bende henter 
un seru kaminda Hulan- 
desnan lo bai konstruí sen- 
tenáres di kas ku nan ta bai 
spekulá kuné, hendenan ku 
masha poko lo tei,” Jopie 
Abraham a konta na 1992. 


Nada a kambia 
Ounke serka Breemhaar 
no tin kestion di spekulá. 
E sa e resultado di su in- 
vershon kaba. Den Quote 
2020 e ta pronostiká: “Ta 
bai konstruí riba únika- 
mente 10 porshento, pero 
e tereno ei por generá sí 50 
euro pa meter kuadrá.” 
Ban riba kalkuladó: Djes 


porshento di 2850 hèktar ta 
285 hèktar ta 2.850 meter 
kuadrá, 2.850.000 biá 50 
euro ta 142.500.000 euro 
di ganashi. Ounke bo mes- 
ter deskitá e 12 mion ku e 
plantashi a kosta sí for di 
esei. Tin hende ku ta lanta 
for di nan kama mainta pa 
ménos. 
Mi ta bolbe lesa e e-mail 
anterior di e señora: “‘Mi 
isla ta disparsé. Awor akí 
mi tin kasi setenta aña i po- 
disé bo ta kere ku mi ta un 
hende pulushi bieu. I ku mi 
kasá tin rason i ku mi no 
mester sigui notisia mas. 
Ku mi mester pasa e último 
añanan ku mi ta spera di tin 
di bida ainda riba nos pida 
tereno. Si, mi ta sufisiente 
madurá pa sa ku kosnan 
ta kambia i mi sa tambe 
ku ántes tur kos no tabata 
mihó. Pero mi sa tambe ku 
algu a bai pèrdí.” Algu, ku 
mi no tin e palabranan pa 
deskribí. 


FIN 

KRALENDIJK- “Un 
hòmber a bisa ku mi por 
gana sèn pa mi famia. El a 
yuda mi bin akinan, pero 
a kita mi pasport despues. 
Awor ta obligá mi pa hasi 
trabou pisá 12 ora pa dia.” 
Esaki ta un di e his- 
torianan di e personanan 
ku a bira víktima di trafi- 
kashon di hende. Rònt 
mundu tin por lo ménos 
sigur 50 mion hende vík- 
tima di trafikashon di 
hende. Hopi di e víkti- 
manan aki ta permanesé 


Diesocho di òktober: 
Dia kontra Trafikashon di Hende 


invisibel i pa e motibu aki 
no ta haña yudansa. Riba 
18 di òktober ta Dia kon- 
tra Trafikashon di hende i 
ta pidi atenshon pa esaki. 
Pero, kiko trafikashon di 
hende ta presis? I abo 
mes por hasi algu kontra 
di dje? 


Kiko ta trafikashon di 
hende? 
Trafikashon di hende 
ta entre otro, rekrutá, 
transportá òf interná i 
alohá hende dor di usa 


preshon. Tambe sa yama 
trafikashon 
di 
hende 
eksplotashon. Nos ta pa- 
pia di eksplotashon ora ta 
obligá un persona pa hasi 
sierto kosnan for di kual 
otronan ta saka probecho. 
Tin diferente manera kon 
por obligá un hende, por 
ehèmpel dor di violensia, 
menasa òf den kaso ku ta 
abusá di un hende. 


Kontrabanda di hende 
tambe ta sosodé hopi 
Kontrabanda di hen- 


de ta brinda yudansa i 
transporte na hende pa 
pasa nan di kontrabanda 
over di frontera. Kontra- 
bandistanan di hende ta 
hasi uso di e nesesidat di 
ekstranheronan. E perso- 
nanan di kontrabanda ta 
paga e kontrabandista pa 
por ehèmpel transporte, 
alohamentu òf dokumen- 
tunan (di biahe) falsu. 
Esaki tambee ta algu ku 
hopi be ta bai en kombi- 
nashon ku trafikashon di 
persona. 


Kon bo ta rekonosé ku 
un hende ta víktima di 
trafikashon di hende? 
Tin diferente forma 
di trafikashon di hende, 
manera 
eksplotashon 
seksual, 
eksplotashon 
laboral, 
eksplotashon 
kriminal òf eliminashon 
di órgano. Kada forma 
konosé su propio señal- 
nan. Mayoria be den kaso 
di trafikashon di hende ta 
trata di un kombinashon 
di diferente señal. E per- 
sona mester traha dianan 
di trabou largu, ta obligá 
e persona pa tene rela- 
shon seksual òf e hende 


no tin su pasport mas. 


Bo ta rekonosé señal- 
nan? Notifiká esaki! 
Bo ta rekonosé señal- 
nan òf bo ta sospecha ku 
un persona ta víktima 
di trafikashon di hende. 
Yama polis via +599 – 
715 8000 (Boneiru), +599 
– 416 3737 (Saba), +599 – 
318 2333 (Sint Eustatius). 
Òf yama e liña di tep di 
polis: 9310. 


Kiko gobièrnu ta hasi 
kontra di trafikashon di 
hende? 
Hulanda Karibense ta 
atendé e kombatimentu di 
trafikashon di hende mas 
kompletu ku ta posibel. E 
ta enbolbí tur partidonan 
ku por duna un kontribu- 
shon na esaki. Huntu ku 
e partnernan aki gobièrnu 
ta brinda kuido i sosten 
na e víktimanan di trafi- 
kashon di hende. 
Bo ke sa mas tokante 
trafikashon 
di 
hende? 
Bishitá e wèpsait 
Riba e wèpsait bo ta 
haña mas informashon 
i diferente vidio tokante 
trafikashon di hende. 


“Mi a deskubrí kiko ta eksplotashon 
dia mi a bira víktima di 
trafkashon di hende” 


KRALENDIJK 
– 
Djaluna den kareda di 
12’or di mèrdia, Sentro di 
Notifikashon a keda noti- 
fiká di un aksidente ku a 
tuma lugá na e krusada 


Aksidente entre tres vehíkulo 


Kaya Korona i Kaya Neer- 
landia. 
Na yegada di patruyá na 
e sitio, a bin topa ku tres ve- 
híkulo ku a dal kontra otro, 
di kual no tabata herido. 


Kiko ta e kousa eksak- 
to di e aksidente no ta ko- 
nosi, probablemente falta 
di preferensia tabata kou- 
sa di e aksidente. (Fuente/ 
Foto: LIVE99FM) 


KRALENDIJK 
– 
“Ainda nos tin bista pa 
daño grandi di desaster- 
nan natural na Karibe 
Hulandes i e medionan 
limitá di hendenan pa 
drecha i trabounan di 
konstrukshon,” tin pará 
den e agènda di eheku- 
shon Klima i Energia, di 
e ministerio di enseñan- 
sa, kultura i siensia. 
Den e agènda ta bini 
dilanti: “Nos ta biba den 


Edifisionan di skol ta bira duradero 


un pais próspero ku es- 
fuerso riba maneho di 
klima hustu. 
Ku esaki nos ke evitá 
ku ta tacha desigualdat 
Hulandes dor di efek- 
tonan desbentahoso di 
kambio di klima.” 
E agènda ta aplikabel 
pa henter Hulanda, pues 
tambe Karibe Hulandes. 
Na Boneiru, Sint Eusta- 
tius i Saba, ta traha riba 
remplaso i renobashon di 


edifisionan di skol. 
Ta traha e edifisionan 
i mantenshon ta pober, 
ekipá ku panelnan solar 
i ta hasi uso di áwaseru 
posibel. 
Dor di bienes di areglo 
si supsidio duradero ko- 
munitario, DUMAVA, pa 
Karibe Hulandes, a hasi 
un inventarisashon di e 
bienes komunitario riba 
terenonan di maneho di 
OCW, segun e agènda. 

Tonchi asina siman di regatta 
a pasa bai...... 
Awèl sí. laga mi bai kuminsa saka 
e adorno nan di pasku numa.... 


Nòchi Willem, konsehero di Union Sindikal Boneriano, USIBO 
Sindikalismo na Boneiru(39) 


**BonLab no ta konta 
ku e sosten nesesario 
pa kontinuá ku su ope- 
rashon. Trahadónan di 
BonLab un biá mas lagá 
na kaya. E konklushon 
akí por yega na dje si 
nos tuma nota ku te 
awe no a kai e desishon 
formal ku lo kontinuá ku 
BonLab estilo nobo. 
Nos ta yegando fin di 
aña i ta netamente un 
aña pasá ku den sala 
di Pasangran tabatin un 
reunion, den kual tantu 
Konseho Insular komo 
Kolegio Ehekutivo, un- 
ánimamente a bai di 
akuerdo ku BonLab ku 
pa mas ku 50 aña den 
bon i den malu, a duna 
servisio di laboratorio 
na Boneiru, mester kon- 
tinuá. Asta a deklará ku 
lo pone fondonan dis- 
ponibel 
pa 
garantisá 
esaki, miéntras ku lo 
sigui den konsulta ku 
ministerio di salubridat 
di Hulanda pa laga nan 
komprondé e posishon 
di isla di Boneiru kargá 
pa henter gobernashon. 
Despues ku a bolbe 
keda 
bira 
bira, 
tra- 
hadónan 
sostené 
pa 
nan sindikato AFBW, a 
tene un marcha kòrtiku 
i a bai na Direktorado 
di Komunidat i Kuido. 
Ei nan den presensia 
di e direktor di e depar- 
tamentu i e direktor di 


ZJCN, kual ta e kompa- 
nia ku ta kumpra kuido 
di laboratorio, a palabrá 
ku lo a bin un komis- 
hon miksto pa presentá 
un plan kon lo sigui ku 
kuido di laboratorio na 
Boneiru. 
E komishon akí a reuní 
regularmente pa final- 
mente presentá un plan 
konkreto kon lo mester 
sigui ku BonLab en par- 
tikular i kuido di labora- 
torio en general na Bo- 
neiru. 
Un rapòrt trahá dor di 
nos mes hendenan pa 
nos mes hendenan i den 
e realidat di Boneiru. 
Na e otro un banda den 
konsulta ku sindikato, 
a traha un asina yamá 
‘sociaal 
statuut’, 
den 
kua a keda reglá tur e 
kondishonnan 
laboral 
dado kaso mester a re- 
tirá personal òf traspasá 
e personal pa e BonLab 
estilo nobo. Den tur dos 
senario lo a terminá e 
relashon laboral ku e ak- 
tual BonLab i kuminsá di 
nobo. 
Mientrastantu 
Kole- 
gio Ehekutivo ku ZJCN 
mester a duna apro- 
bashon na e plan ku e 


rapòrt a presentá. Na di 
dos lugá Kolegio Ehe- 
kutivo, ku aprobashon di 
Konseho Insular pa ku 
e presupuesto 2024, lo 
mester a pone fondonan 
disponibel pa garantisá 
operashon di BonLab 
estilo nobo. Awèl te awe 
faltando 2 luna i mei pa 
2023 kaba, no a sali 
publiká ku Kolegio Ehe- 
kutivo i ZJCN a yega na 
un akuerdo riba e rapòrt 
di moda ku finansiamen- 
tu di esaki ta struktural- 
mente 
posibel 
kargá 
dor di tantu Gobièrnu di 
Boneiru komo Gobièr- 
nu na Den Haag. I den 
e presupuesto di 2024 
ku Kolegio Ehekutivo a 
presentá na Konseho 
Insular i ku ta den trata- 
mentu, no ta aparesé 
tampoko fondonan pa 
salubridat públiko ku ta 
enserá kontinuashon di 
operashon di BonLab. 
Opviamente e situashon 
akí tin tur e trahadónan, 
tata i mama, na BonLab 
preokupá, ya ku nan no 
tin ningun garantia kiko 
lo bai pasa ku nan en- 
trante 1 di yanüari 2024. 
Asfalt ta lora, ta basha 
stadion abou pa mus- 


tra ku ta trahando, pero 
aparentemente kaminda 
ta trata hende su salú 
tantu preventivo, esta 
salubridat públiko, komo 
kurativo, esta hòspital 
i trato di pashèntnan, e 
atenshon ta ménos òf no 
t’ei mes. Pió ta ku kamin- 
da ta trata e situashon di 
e trahadó, tampoko ta 
parse ku e ta haña e a- 
tenshon nesesario. 
Tantu Kolegio Ehekutivo 
komo Konseho Insular 
ku aña pasá a tuma po- 
sishon, awe ta parse ku 
nan no kier trese solu- 
shon permanente den e 
asuntu akí. 
A yega ora atrobe pa 
trahadó mustra públika- 
mente nan malkontentu 
i disgustu pa e forma di 
funshoná aki di su re- 
presentantenan ku si sa 
di buska nan ora di vota- 
mentu. 
Nos ta spera ku manera 
semper komunidat en 
general lo sa di para 
huntu ku e trahadónan di 
BonLab ku ta buskando 
seguridat i kontinuidat di 
nan trabou pa nan tam- 
be por kria nan famia na 
un manera digno. 
Nos ta masha kurioso 


pa sa kiko ta bai pasa 
djamars awor durante 
tratamentu di presu- 
puesto di 2024. 
E nuebe miembronan 
lo sa di haña otro i in- 
struí Kolegio Ehekutivo 
pa pone fondonan riba 
presupuesto. 
Òf nos lo bai tende i 
skucha oranan largu 
di diskushonnan riba 
prosedura i nada, pero 
apsolutamente nada di 
kontenido. 
Tin un moshon riba 
mesa pa investigá situ- 
ashonnan penoso di 
pashèntnan pa ku nan 
trato kurativo na tan- 
tu Mariadal komo na 
ZJCN. Lo bin un mo- 
shon den kua ta pone 
fondonan disponibel pa 
BonLab por sigui drei 
na 2024. 
A broma ku ta kobra 
alrededor di 10 mion 
pa aña na belasting di 
turista. No por pone 2 
mion di esaki na bien- 
estar di salú di nos hen- 
denan. 
Kada un di e miembro- 
nan di Konseho Insular 
laga bos di boso kon- 
senshi guia boso dja- 
mars. 
Pueblo ta skucha i 
pueblo ta vigilá i nos di 
sindikalismo tambe lo 
skucha i vigilá boso po- 
sishon. 

K R A L E N D I J K - 
Privasidat di un pashènt 
sigur ta sumamente im- 
portante. Esaki ta nifiká 
ku un dunadó di kuido 
médiko 
mester 
sigurá 
ku e no ta violá privasi- 
dat di un pashènt. Esaki 
no solamente den kuadro 
médiko pero sigur tambe 
ora ta interkambiá dato. 


KRALENDIJK -- Por 
ripará último tempu ku 
mucha i hóbennan ta skirbi 
teksto òf pinta dibuho ku 
kreit den e área di Parke 
Wilhelmina. Normalmente 
esaki ta sosodé riba flur. Di 
mes nan ta disparsé despu- 
es di un par di dia, sigur di 
áwaseru kai. 
Un reportero atento di 
BONERIANO a topa ku 
situashon kaminda nan a 


Dibuho i teksto 
riba monumentu 


pinta tambe riba e monu- 
mentu di Lions, e kápsula 
di tempu, loke sí no ta di 
apresiá. 
Riba muraya di e kurá di 
Passangrahan tambe por a 
mira teksto i dibuhonan ku 
kreit. 
Kisas ta bon pa mayor- 
nan informá nan yunan pa 
skirbi i pinta riba suela, 
pero no ta edifisio i/òf mo- 
numentu. 


Esensia di kuido médiko: 
Privasidat promé ku tur kos 


BONERIANO a aserká 
Kuerpo Polisial Hulanda 
Karibense (KPCN) to- 
kante estado médiko di un 
víktima di un aksidente. 
Segun e bosero di KPCN e 
no por duna e informashon 
pa e simpel motibu ku e 
mes no tin e. 
“Segun protokòl ami 
mes no por haña e infor- 


mashon ei serka hospi- 
tal. Ta un persona asigná 
serka nos por haña sierto 
informashon tokante un 
pashènt”, el a splika. Bo- 
sero di FM ta konfirmá e 
seriedat pa ku privasidat 
di pashènt. 
“Nos ta mará na dos lei. 
E lei general di privasidat 
pero tambe esun spesial 


pa institutonan di kuido”, 
Javier Semeleer a bisa. E 
ta referí na e Lei di pro- 
tekshon di datonan per- 
sonal BES i tambe e Lei 
di Akuerdo di tratamentu 
médiko. 
Den ámbos lei ta ankrá 
e derechi di un pashènt 
riba privasidat. 
Apesar ku ta trata aki 


leinan basta amplio, esen- 
sia ta keda ku e dunadó di 
kuido médiko mester trata 
dato di un pashènt na un 
manera konfidensial. 
E informashon no por 
wòrdu transmití na, por 
ehèmpel, su famia òf ami- 
gunan. Esaki por wòrdu 
hasí solamente despues si 
a duna pèrmit. 


HUSTISIA 


KRALENDIJK- Tur 
kos ta indiká ku tin move- 
shon pa porfin yega na un 
Kas di Hustisia. BONERI- 
ANO ta disponé di infor- 
mashon ku e mènedjer di 
Korte di Hustisia ta asigná 
pa traha na e proyekto pa 
konstruí un edifisio nobo 
ku lo fungi komo lokalidat 
pa instansianan hudisial. 
Den e último dos aña- 
nan tras di lomba e topiko 
pa un edifisio nobo a bira 
sumamente importante. 
Komienso di aña 2022 mr. 


Kas di Hustisia na kaminda? 


Mauritsz de Kort, a splika 
durante presentashon di e 
relato anual di aña 2021 
ku e plan ta pa bin ku un 
edifisio den kua lo ubiká 
partnernan den kadena di 
hustisia. Pues un edifisio 
kolektivamente pa Korte, 
Ministerio Públiko, Re- 
classering i probablemente 
otronan ku tin di aber ku 
hustisia. 
E espektativa a baha na 
momentu ku den e relato 
anual di aña pasá a skirbi 
ku den e próksimo aña- 


nan no por ferwagt esaki. 
Despues a mira ku Korte 
den akuerdo ku Entidat 
Públiko Boneiru (OLB) 
a hasi un mantenshon 
grandi na e edifisio na 
Fort Oranje. Esaki sigur 
tabata nesesario mirando 
e estado di e edifisio. A 
krea e impreshon ku por lo 
pronto a bandoná e idea pa 
konstruí un edifisio nobo. 
E último desaroyo riba 
e tereno ta mustra ku lo 
por kristalisá e plannan 
aki. 

Nos ke 
tende 
di bo! 


Laga nos sa kon nos por sirbi bo mihó pa medio 
di nos enkuesta tokante servisio na kliente. 
Tur siman durante e periodo di enkuesta nos 
lo rifa un premio atraktivo i na fnal di e periodo 
nos lo rifa UN IPAD bou di partisipante! 


Kon pa partisipá? 
Bishitá e página di enkuesta riba nos wèpsait: 
mcbbonaire.com/survey òf skèn nos QR code. 

KRALENDIJK -- Gru- 
po Spiritu Santu a selebrá 
48 aniversario djadumingu 
Grupo Spiritu Santu 48 aña 


15 di òktober. Nan a orga- 
nisá un enkuentro i kome- 
mentu riba e dia. 


Ta trata di siguidónan di 
Sùr Virginia(†) i esnan ku 
ta den e grupo ta sigui resa 


i sostené otro. Nan deseo ta 
pa sigui hopi aña mas ku e 
grupo di orashon. 
Último añanan diferente 
miembro tin edat avansá, 
loke ta hasi poko difísil pa 
nan ta presente na momen- 
tu di orashon, òf aktividat 
sosial pafó di misa. Sigur 
sí tin persona ta deseá pa 
partisipá na e grupo, nan ta 
bon biní. 
Tur djaluna atardi 6’or 


nan ta reuní na Misa San 
Bernardo pa resa pa komu- 
nidat, pa medio di Señor. 
Nan mensahe ta ‘Kòrda 
orashon ta e yabi ku ta ha- 
bri hopi porta’. 
Riba potrèt Grupo Spir- 
itu Santu na misa i na e 
aktividat despues di misa 
riba e dia, kaminda nan a 
bai kome. Nan tur huntu 
ku Anne-Marie Pietersz, 
kende ta enkabesá e grupo. 

Claudius Philips a pasa kuminda Ataniro riba ese- 
nario na Kas di Regata. Ámbos ta di Aruba na Bonei- 
ru pa presentashon. Hendenan a bira masha konten- 
tu momentu nan a mira Claudius kumindá Ataniro. 


Claudius i Ataniro a topa 


KRALENDIJK 
-- 
Djabièrnè anochi DJ Xia- 
no a krea bon ambiente 
huntu ku su tata DJ Marv, 
bon konosí na Boneiru 
komo DJ. E anochi tabata 
un di e anochinan ku ta- 


DJ Xiano a hasi su kos 


bata mas yen di hende na e 
área di esenario prinsipal 
durante Festival di Regata. 
Diferente 
agrupashon 
musikal a presentá e anochi 
i promé ku Buleria, DJ Xia- 
no a subi esenario. Ta trata 


di un kompai di 9 aña, 
kankan di spit i ánimo. 
Hendenan a gusta su 
estilo i por a nota esaki na 
e aplouso i gritu, miéntras 
e tabata hasi su kos na e 
mekser riba esenario. 


KRALENDIJK 
-- 
Pronto ta bai tin Siman di 
Buki na e islanan Aruba, 
Boneiru i Kòrsou. Pa di 
promé biá Boneiru ta in- 
trodusí su promé buki di 
regalo ‘geschenkboek’ na e 
muchanan. 
E buki akí ta un regalo 
pa muchanan di Boneiru 


Durante Siman di Buki 
Promé buki di regalo pa Boneiru 


en konekshon ku Siman 
di Buki 2023. Esaki riba 
enkargo di Direktorado di 
Komunidat i Kuido, Direk- 
torado di Edukashon i Bi- 
enestar i SKAL. 
Apertura di Siman di 
Buki ta djadumingu 12 di 
novèmber na Biblioteka 
Públiko Boneiru. Tema di 


Siman di Buki e aña akí ta 
‘Na mi kas’. 
E buki di regalo Fa- 
kansi den pasado, ta skirbí 
pa Giovanni Gijsbertha. 
Despues di a asistí na un 
tayer básiko di skirbi kue- 
nta na Boneiru, Fakansi den 
Pasado ta su promé pub- 
likashon. E buki ta publiká 
pa editor Denise de Jongh- 
Rekwest, via Request Pub- 
lishing. E buki ta dushi pa 
lesa pa e mucha por tende 
for di grupo 4. E ta bon pa 
mucha di 9 pa 12 aña mes 
lesa. E kontenido di e kue- 
nta ta interesante. Tambe e 
muchanan ta siña hopi di 
kustumber di ántes i kul- 
tura di Boneiru. 
Resientemente Giovan- 
ni Gijsbertha i Denise de 
Jongh-Rekwest, a hasi en- 
trega di e promé eksem- 
plar di Fakansi den pasado 
na Diputado James Kroon, 
den presensia di gerensia di 
Direktorado di Komunidat 
i Kuido i SKAL. Un pabien 
ta bai na Giovanni ku su 
promé publikashon. Pabien 
na Boneiru pa su promé 
buki di regalo pa Siman di 
Buki. 

KRALENDIJK – De- 
sendientenan di Carolina 
Mercera, 
kariñosamente 
yamá Shon Cain, a laga 
plug kunuku di e señora 
markante aki, bibá den nort 
di Rincon. Shon Cain tin 
alrededor di 40 aña morto, 
pero su legado ta ketu bai 
bibu i otro aña su famoso 
simadan lo bini bèk riba 
dia 27 di aprel, Dia di Rei. 
Djamars mainta Rafael Da- 
mascus a presentá ku su 
trèktòr pa plug, miéntras ku 
famianan tabata sai. 
Humphrey Mercera, un 
di e hopi nietunan di Shon 
Cain, a bini ku e inisiativa 
pa rebibá e famoso simadan 
di Shon Cain, ku tabata 
tuma lugá tur aña rònt di 
su kumpleaño den mart. E 
simadannan di Shon Cain 
tabata konosí komo si- 
madannan di gala, ku otro 
palabra esnan mas konosí 


Den preparashon pa simadan grandi otro aña 
A plug kunuku di Shon Cain 


den Rincon. 
E kunuku di Shon Cain, 
un mama soltero di 10 yu, 
tabata produsí den tempo- 
rada di yobida patia, melon, 
bonchi, 
pero 
prinsipal- 
mente maishi. 
Maishi tabatin un im- 
portansia grandi pa boneri- 
anonan ántes. Awor mas 
bien hendenan ta planta 
kunuku komo un hòbi, pa 


haña e blachinan di e palu 
di maishi pa duna bestia. 
Awendia hariña di maishi 
chikitu a bira un delikadesa. 
Ántes e tabata un produkto 
di promé nesesidat. 
Tabatin diferente tipo di 
maishi chikitu, konosí bou 
di e number internashonal 
sorghum. Esnan mas ko- 
nosí tabata gloria, dankis- 
hon, preferida, rikla, wowo 


di palomba, maishi kòrá i 
maishi lihé. Mas despues a 
bini algun tipo nobo aserka, 
importá for di eksterior. 
Plantamentu di un kunu- 
ku di maishi tabata sosodé 
ántes ku chapi. Promé ku 
esei e kunukeronan di ántes 
tabata sòru pa e área ku nan 
mester a planta tabata lim- 
pi, sin yerba. 
E aña aki a solisitá kata- 
pila di Rafael Damascus 
algun siman pasá pa rosa 
e kunuku. E tereno tabata 
tin palu i rama, spesial- 


mente kuihi. Na momentu 
ku e maishi nase i kuminsá 
krese mester a sigui kuid’é 
ku mashá dedikashon. Nan 
tabata pone tera rònt di e 
tronkon pa asina duna e 
maishi forsa, miéntras ku 
mester a sòru pa keda kita 
yerba. Yerba ta pone ku e 
maishi no ta haña sufisi- 
ente awa i ta bira hel. Ora 
ku e maishi bira mas grandi 
mester a warda palomba i 
patrushi, paranan ku tabata 
baha hambrá riba e tapushi- 
nan di maishi. 

7 klave pa komuniká ku 
klaridat, efikasia i asertividat 
Javier Fiz Pérez 
Kriterionan di efikasia den komunikashon ku otronan 


Papia di komunikashon ta papia di e ser humano, refleks- 
honá aserka di nos mes, di nos propio personalidat i aktitut- 
nan i di e relashonnan ku nos ta establesé ku otronan. 
E persona ku ta papia, ku ta skirbi, ku ta komuniká, di algun 
moda ta ehersé riba otronan un poder di influensia ku e 
mester konosé i sa na atministrá. 
Palabranan ta krea realidatnan, ta lanta ideanan, ta fomentá 
aktitutnan, ta laga emoshonnan floresé i ta provoká kon- 
dukta den e personanan ku ta risibí nan. 
Di einan e importansia di e aspektonan verbal i no verbal di 
komunikashon i di e konteksto den kua esaki ta desaroyá. 
Nos mester kontemplá komunikashon komo un hèrmènt 
fundamental den tur konteksto, espesialmente den ámbito- 
nan sosial, akadémiko i laboral. 
Su konsiderashon i komprenshon por yuda nos na: 
• 
Ekspresá nos mes ku mayor klaridat i presishon 
• 
Redusí i eliminá bareranan ku ta interferí komunikas- 
hon, 
• 
Skucha i puntra di forma efikas 
• 
Orientá nos komunikashon den positivo 
• 
Mehorá nos relashonnan ku otronan. 
Komuniká bo mes ku klaridat, efikasia i asertividat ta un 
virtut importante i klave den algun ámbito; espesialmente si 
bo tin personanan na bo enkargo di kua ta dependé produk- 
tividat di bo empresa, Un komunikashon poko asertivo i 
konfuso por generá malkomprendementu i problema, pa loke 
ta importante konosé e shete klavenan ku lo yuda bo ku na 
komuniká ku mayor efikasia. 
Kualidatnan nesesario den komunikashon. 
Pa mehorá komunikashon ku otronan nos mester sigurá nos 
mes ku nos mensahe ta: 
1. Kla. Ta importante ku e mensahe ku bo ke komuniká 
sea kla p’asina ku bo oudiensia ta komprond’é bon, i pa 
esaki e mester ta kla pa bo mes. Pasobra si abo mes no ta 
sigur, otronan tampoko lo ta. Asina ku promé di papia òf 
skirbi disidí kiko ta eksaktamente loke bo ke komuniká di 
manera sintétiko. 
2. Konsiso. Bisa loke bo mester bisa di forma mas simpel i 
kòrtiku. Eliminá frasenan òf palabranan innesesario, dikon 
usa dos párafo si lo bo por bis’é den tres frase? Perkurá, 
ademas, pa e ta fásil pa komprondé. Espesialmente si e ta 
algu importante, ku hendenan no mester desifrá loke bo ke 
komuniká. 
3. Konkreto. Sea spesífiko i duna tur detaye nesesario, ni 
mas ni ménos. 
Kua ta bo mensahe mester keda kla. Den e konteksto di 
trabou por ehemplo, no laga duda tokante kiko mester hasi, 
ki ora, kon, unda i ku ken. 
4. Korekto. Perkurá adekuá bo estilo di komunikashon na 
bo oyente, fiha bo mes den e tèrminonan tékniko, skohe bo 
frasenan bon i pronunsiá kada palabra bon! 
5. Koherente. Ku loke abo ta bisa tin su lógika, ku tur e 
puntonan ku bo ke transmití ta konektá, ta sigui di forma 
natural i ta relevante a e mensahe. 
6. Eduká. Ser asertivo no ta nifiká ser agresivo. 
Ta importante pa bo komuniká ku rèspèt i teniendo semper 
den kuenta e momento ku bo ta bibando na e otro persona, 
espesialmente den situashonnan delikado. 
7. Kreativo. 
E no ta impresindibel, pero kreatividat ta un forma pa man- 
tené bo oyente interesá. 
E ta un moda efikas pa sigurá ku e mensahe ta yega bibu na 
otronan. 
Komuniká ta un arte. No ta improvisá. 
Bo mester prepará bo mes pa hasié ku efikasia. 
Hopi be nos ta pèrdè okashonnan pa komuniká bon 
pasobra nos a falta di enfoká ku den kada be nos ta 
relashoná nos mes ku otronan, nos ta komunikando i 
ku komuniká ta rekerí preparashon i habilidat. 


Di Bintiocho Djadumingu Siklo A 


Promé Lektura : Isaias 25, 6-10a 
Salmo : Salmo 23, 1-6 
Di dos Lektura : Filipensenan 4, 12-14. 19-20 
Evangelio : Mateo 22, 1-14 


Siudat di Herusalèm tabata 
riba e seru di Sión. 
Tabata David kende a 
konkist’é pa e hudiunan i for 
di e ora ei el a kombèrtí den 
símbolo di e presensia di 
Dios mei mei di su pueblo. 
Tabata, pues, na Herusalèm, 
ku nan a konstruí e gran i 
úniko Tèmpel konsagrá na 
e Úniko i berdadero Dios, 
kende e hudiunan tabata 
nombra ku un nòmber mis- 
terioso i inombrabel, pero 
nan tabata skirbié ku kuater 
lèter: YHWH, korespondi- 
ente na e alfabèt hebreo. 
Ora e kuater lèternan aki 
aparesé tabata lesa Elohim, 
ku ta nifiká Dios. 
Despues a lanta e prohibis- 
hon aki. 
Esaki tabata e nòmber ku 
kua Señor mes a identifiká 
su mes papiando ku Moisés 
pegá ku e mata na kandela. : 
“Ami ta esun ku ta”. 
Herusalèm lo a kombèrtí 
tambe, di akuerdo ku e 
anunsio profétiko, na un 
lugá kaminda tur rasa di tera 
lo a reuní, ‘Un pa un, tur a 
nase aya. 
Dios Altísimo mes a 
fund’é.’ 
(Salmo 87,5). 
Ku esaki e profetanan taba- 
ta anunsiando ku Dios lo a 
ofresé salbashon na tur ser 
humano, i ku e berdadero 
reunion di tur hende lo a 
sosodé den e Herusalèm 
Selestial deskribí den e buki 
di Apokalípsis (kapítulo 
21). 
Isaías ta papia di un alimen- 
to ekskisito i biñanan sa- 
broso, ku lo ta bai ta mesun 
kos ku e komementu di 
kasamentu di kua Hesus ta 
papia den e evangelio. 
E ta kompará Reino di she- 
lu ku e komementu ku un 
rei a prepará pa kasamentu 
di su yu hòmber. 
Hopi hende a ser invitá, 
pero esakinan, na final, no 
tabata digno, ya ku nan a 
preferá di bai na nan propio 
lugánan di plaser promé ku 
aseptá el a invitashon di e 
rei. Di otro banda, algun a 
maltratá i despues a mata 
esnan enkargá di hiba nan na 
e invitashon real. 


Ku esaki, Hesus tabata re- 
firiendo na e pueblo hudiu, 
ku tabata esun promé ku a 
risibí e invitashon di Dios 
pa kombershon. 
El a kondusí e pueblo 
kaprichoso durante tempu 
di hopi siglo, konsediendo 
na nan tur klase di don. 
Sinembargo, el pueblo hu- 
diu a despresiá e invitashon 
di Dios, maltratando i 
matando algun di e profet- 
anan ku Dios a skohe pa nan 
lo a papia den su nòmber. 
Esaki ta loke Hesus ta re- 
kordá den e promé parti di 
e parabol. 
Esnan promé invitá a ser de- 
struí pa e rei i na nan lugá, 
el a manda su ofisialnan pa 
nan kombidá tur esnan ku 
tabata ke bin, no ta importá 
ken nan tabata, di moda ku 
un gran kantidat di persona 
a akudí, i el a selebrá e fi- 
esta ku nan tur. 
Sinembargo, ta aparesé den 
e parabel un elemento ines- 
perá. E rei ta topa ku un per- 
sona ku a drenta sin e trahe 
apropiá pa asistí na una fi- 
esta di e género aki. 
Esaki ta plantia un seri di 
pregunta. 
Na unda sobrá hendenan a 
haña e trahe apropiá ku nan 
tabatin bistí? 
Den realidat e detaye aki no 
ta aparesé den e parabel. 
Ta algu inventá pa Hesus pa 
referí su mes na algu mu- 
chu mas importante ku un 
simpel trahe: e grasia ku 
Dios ta duna nos i ta ko- 
mbèrtí nos den su yunan i 
santu. 
E ora ei nos por konkluí ku 
e pueblo di Israel, komo tal, 
a pèrdè e kategoria ku el a 
risibí di ta pueblo eligí di 
Dios. Señor, pa medio di 
Hesus, lo yama tur sin dis- 
tinshon pa asistí na un ko- 
mementu ku nunka lo ter- 
miná: e bida den Shelu. 
Pero pa nos por asistí, 
maske nos ta invitá, nos 
mester di un trahe, ku tam- 
be lo ser duná na nos apso- 
lutamente grátis. 
E trahe aki ta esun ku ta 
identifiká nos derechi pa 
asistí na e komementu, di 
moda ku ningun persona 


por drenta den shelu si e 
no ta den grasia di Dios. 
Dios mes ta duna nos e 
grasia aki den Boutismo. 
Esnan ku no konosé He- 
sus, pero ta demostrá nan 
deseo di salbashon pa me- 
dio di un búskeda ins- 
esante di dibinidat, lo ris- 
ibí tambe e grasia di sal- 
bashon. 
Únikamente lo keda eksk- 
luí esnan ku, ku tabatin e 
oportunidat di konosé 
Dios i risibí su amor, a 
despresi’é, sintiendo na 
mes kapas di rechasá e in- 
vitashon risibí keriendo 
ku nan no mester di dje. 
Nunka nos lo por desku- 
brí ken ta esnan ku ta bai 
bistí di grasia. 
Únikamente Dios por sa 
esaki, ya ku E konosé loke 
ta mas íntimo di e 
kurasonnan di tur hende. 
E lo ta miserikordioso ku 
esnan ku tabatin miser- 
ikòrdia ku nan próhimo. 
Pero esnan ku a despresi’é 
den esnan humilde, den 
esnan pober, den esnan 
den mas nesesidat i inbáli- 
do, 
E lo rechasá nan komo in- 
digno di partisipá den su 
komementu. 
E gran fiesta di salbashon 
no ta será pa ningun hende. 
Si algun hende ta mira su 
mes imposibilitá pa dren- 
ta lo ta pa su mes kulpa. 
Ningun hende a ser pre- 
destiná pa kondena. 
Dios ta duna su grasia na 
tur hende ku ta busk’é. 
Kristu a muri pa tur hende. 
E último frase di e evan- 
gelio di awe tambe ta habri 
pa nos un interogante: 
Hopi ta esnan yamá i mas 
poko esnan eskohí?. 
Esaki ta nifiká ku poko ta 
esnan ku lo salba? 
E aparensianan di loke 
nos ta mira den mundu ta 
duna nos pa komprondé ku 
ta asina, pero e miserikòr- 
dia di Dios ta infinito i 
mayoria di esnan humano 
ta peka mas pa ignoransia 
ku pa maldat. 
Laga nos konfia, pues, ku 
na final miserikòrdia lo 
vense riba hustisia. 

ARUBA 
INTERNASHONAL 


CHICAGO – Un hòm- 
ber di 71 aña for di un bario 
pafó di e estado Merikano 
Chicago, djasabra a hinka 
un mucha Palestino/Meri- 


Debí na kreensia Islámiko 
Doño di kas ta hinka mucha Palestino di 6 aña mata 


kano di 6 aña mata i a he- 
ridá su mama seriamente. E 
kulpabel ta nan doño di kas. 
Durante 
interogashon, 
e hòmber ainda no a duna 


motibu di su echo. Ta keha 
e hòmber Joseph Czuba pa 
morto, intento di morto, 
maltrato i despues di inves- 
tigashon profundo dos krí- 
men. 
E mucha, Wadea Al- 
Fayoume, segun resultado 
di outopsia a keda hinká 26 
biá ku un kuchú grandi den 
estilo militar, segun Polis. 
E mama tabatin mas di dies 
hinká. E ta ainda den hospi- 
tal, pero ta kalkulá ku e lo 
sobrebibí di su heridanan. 
Despues di e echo, a topa 
ku e doño di kas pafó, sintá 
stret riba suela dilanti su 
kas ku un kòrtá na su kabes 
dilanti, segun Polis. 
Segun mensahe di SMS 
di e mama na e tata di e 
mucha, e sospechoso tabata 
grita “Boso Moslim mester 
muri.” E famia Islámiko ta- 
bata biba ya pa dos aña riba 


tereno di e kas. 
E konseho di American- 
Islamic Relations na Chi- 
cago ta yama e echo un 
pesadia serio, ku segun e 
organisashon pa libertat 
sivil ta kuadra den un pik 
di intrankilidat desde e 
eksploshon resien di violen- 
sia den Medio Oriente. 


Presidente Biden dja- 
dumingu anochi a kompartí 
su kombibensia. Den un 
deklarashon el a bisa ku e 
famia di e mucha Palestino 
tabata Moslim ku a bini Es- 
tádos Unídos en buska di 
tur loke nos ta buska, un 
sitio pa biba, siña i resa pa 
pas. 


FRANSIA – E skol na 
Arras, Fransia, kaminda 
un èks alumno siman pasá 
a mata e dosente Domi- 
nique 
Bernard, 
mester 
a keda evakuá djaluna 
mainta despues di un a- 
nunsio di bòm, e ofisina di 
prensa Reuters ta informá. 
Polis di Nord-Pas-de- 
Calais banda di mitar di 
diesun a haña e notifi- 
kashon. Dor di esaki a 
evakuá e skol i e servi- 
sionan konserní a bini na 
e sitio pa investigashon. A 
evakuá tambe e besindario 
di e skol. 
Djaluna a konmemorá 
Bernard i Samuel Paty, 


Kaminda a mata dosente siman pasá 
Anunsio di bòm na skol 


tambe un dosente ku eksak- 
tamente tres aña pasá a keda 
matá dor di un ekstremista 
Moslim. E sospechoso di 


20 aña di e kaso di hinka- 
mentu di djabièrnè último 
tabata un èks alumno di e 
skol. 


EGIPTO – E traspaso 
di frontera entre Gaza i 
Egipto serka di e estado 
Rafah den sur di Gaza, 
parse lo pronto no ta bai 
habri. Fuentenan Egipto 
a informá djaluna mainta 
na ofisinanan di prensa 
internashonal, ku Israel e 
próksimo oranan lo stòp 
ku bombardiamentu di 
metanan den bisindario 
di Rafah, pa duna estran- 
heronan i Palestinonan ku 
dòbel nashonalidat chèns 
pa desvia pa Egipto. 
Entre nan tin tambe 
hendenan ku pasport Hu- 
landes. E frontera kontro- 
lá dor di Egipto lo a habri 
desde 8’or di mainta, ora 
Hulandes. Pero esei a 
keda kontradisí mesora 
dor di e ofisina di e pro- 
mé minister Israelí Ne- 
tanyahu. Israel ta indiká 
ku ainda no tin menshon 
di un akshon. E minister 
di asuntunan eksterior 
Egipsio Shoukry, a bisa 
ku e frontera serka di 


Traspaso di frontera ku Gaza ainda no por habri 


Rafah ainda mester keda 
será, ounke Egipto desde 
komienso di e guera ak- 
tual a hasi su esfuerso 
pa mantené esaki habrí. 
Israel ainda no a reak- 
shoná. Shoukry ta mustra 
ku sí e frontera habri, e 
wardadónan di frontera 
na e parti Palestino mes- 
ter koperá sí. Na Gaza en- 
tretantu tin falta di awa di 
bebe, kuminda i elektri- 
sidat. Na e parti Egipsio 
di e frontera tin trùknan 
pará ku kantidat grandi e 
produkto di ayudo, pero 
nan no por drenta Gaza. 
Tambe nan ta kargá ku 
disel, un produkto esensi- 
al pa hospitalnan na Gaza 
ku ta drai riba generator. 
E stòk di kombustibel di 
e hospitalnan ta bahando 
lihé. Nashonnan Uní ta 
spera ku dentro di 24 ora 
ya nan a usa nan reserva- 
nan. Sí e generatornan kai 
afó, esaki ta trese bida di 
míles di pashènt den peli- 
ger. 


Djadumingu e mini- 
ster Merikano di asuntu- 
nan eksterior, Blinken, ya 
a laga sa ku Palestinonan 
ku dòbel nashonalidat 
por bandoná e frontera 
di Gaza i ku i e konvoi 


ku produktonan di ayudo 
por drenta Gaza. Pa esa- 
ki el a hasi afsprak ku e 
presidente di Egipto Sisi. 
E traspaso di frontera 
na Rafah ta e úniko di e 
shete pòstnan di frontera 


na Gaza ku no ta keda 
kontrolá dor di Israel, 
pero Egipto pa tur tipo di 
motibu no ke pa Palesti- 
nonan for di Gaza buska 
nan huida den Egipto. 

ARUBA 
STATIA/SABA/ST. MAARTEN 


Djaweps e studiantenan di Statia a bishitá University of the Virgin Islands, durante 
un trep edukashonal na St.Thomas. Nan tabatin e oportunidat pa interkambiá ku 
profesornan i studiantenan di e universidat i eksplorá e basenan di e universidat. 


Studiantenan a bishitá University of the Virgin Islands 


PHILIPSBURG 
– 
Diessinku miembro dediká 
di staf di e ministerio di 
VROMI, resientemente a 
partisipá na un programa 
di treinen komprensivo di 
CPR di ocho ora, kondusí 
pa e organisashon di Krus 


Staf Ministerio VROMI a kompletá treinen di Krus Kòrá 


Kòrá di Sint Maarten. 
E programa di treinen di 
Krus Kòrá a kubri un rango 
amplio di téknikanan di 
emergensia krítiko, inkluso 
treinen Automated Exter- 
nal Defibrillator (AED), 
Recovery Position training 


i Treating Scars and Bruis- 
ing. 
E seshonnan di treinen 
tabata tantu edukashonal 
komo atraktivo, proveyen- 
do e staf ku konosementu 
balioso i abilidatnan prák- 
tiko ku por hasi un diferen- 


sia signifikativo den situ- 
ashonnan di emergensia. 
Kada miembro di e tim 
a pasa e treinen eksitosa- 
mente, demostrando nan 
kompromiso pa mehorá nan 
abilidatnan di salba bida. 
E treinen tabata un ini- 


siativa di e ministerio di 
VROMI den su esfuerso pa 
mehorá e tim ku un nivel di 
desaroyo profeshonal loke 
ta esensial pa sigurá un 
nivel mas haltu di siguridat 
i kuido pa tur siudadano di 
e komunidat. 

ARUBA 
ARUBA 


ORANJESTAD -- Den 
e curason di e bario di Da- 
kota, un stadion cu pa hopi 
Pabien Aruba cu victoria riba Virgin Island 


tempo no a haya atencion 
di mantencion debido, un 
biaha mas ta yama bon bini 


na e prome wega di selec- 
cion di Aruba despues di e 
bunita fase di renobacion y 


un animo renoba tambe pa 
sigui uza e facilidad aki pa 
diferente deporte y pa tur 
edad di nos deportistanan. 
E stadion ainda no ta 
completamente cla pero 
pronto lo para den tur su 
splendor atrobe pa brinda 
miho oportunidadnan pa 
nos deportistanan y nos 
pueblo. 
Diasabra 14 di October, 
despues di 7 aña, e selec- 
cion di Aruba por a hunga 
na Aruba atrobe den e Sta- 
dion Guillermo Prospero 
Trinidad. Desde 2016, se- 
leccionnan di futbol di 
Aruba no por a hunga we- 
ganan di cas oficial di FIFA 
na Aruba, pa motibo cu e 
condicionnan di Stadion 
Guillermo Prospero Trini- 
dad no tabata cumpli cu e 
standardnan necesario. 
Gabinete Wever-Croes 
II, apesar di temponan difi- 
cil, a logra e fondo nece- 
sario pa haci inversion den 
Stadion Guillermo Pro- 
spero Trinidad y e prome 
wega di Concacaf Nations 
League Selecion Masculino 
di Aruba vs Virgin Island 
por a tuma luga apesar cu e 
stadion ainda no a keda cla. 


Durante 
e 
inaugura- 
cion di e prome wega aki 
cu a tuma luga den Sta- 
dion Guillermo Prospero 
Trinidad, un publico pre- 
sente hopi anima a laga 
nan aplausonan resona, re- 
cordando nos cu amor pa 
deporte por transforma no 
solamente un luga, sino e 
animo di henter un comu- 
nidad. Cu cada wega hunga 
den e stadion aki, nos ta 
cultiva e soñonan di nos 
muchanan, criando un fu- 
turo unda forsa, trabou di 
ekipo, y determinacion ta 
guia nos pa un miho nacion. 
Den e arena di deporte, nos 
ta haya unidad, inspiracion, 
y e promesa di un futuro 
mas briyante. 
Prome Minister Evelyn 
Wever-Croes 
ta 
felicita 
Aruba cu Stadion Guill- 
ermo Prospero Trinidad cu 
pronto lo wordo completa- 
mente renoba y ta gradici 
Minister di Deporte Endy 
Croes pa su vision y de- 
terminacion pa brinda nos 
deporte e oportunidad aki. 
Papien Aruba cu victoria 
cu un score 3-1 riba Virgin 
Island poniendo Aruba na 
cabes di e grupo. 


ORANJESTAD -- Di- 
asabra marduga polisnan 
a bay cu urgencia un bar 
nobo na South Beach hot 
zone. Eynan un persona 
lo a wordo hinc’a. Esaki a 
pone cu autoridad a bay cu 
urgencia. 
Na yegada, danki Dios 
no tawata tin ningun per- 


Homber deteni despues cu el a corta hende na South Beach 
sona herida pero si corta, 
pero nada serio. A resulta 
cu un homber lo a haya 
problema cu e bouncernan 
di e luga y cu algo skerpi a 
corta/nan na man parce. 
E agresor ainda tawata 
presente y aki mas cu claro 
mesora e la wordo deteni 
pa e susedido. Transport- 


wagen a wordo pidi pa por 
a transporta e homber pa 
warda. 
Kico a ocasiona e pro- 
blema no ta conoci. Ta 
varios di e tipo di casonan 
manera esaki a sosode den 
pasado cu consecuencia- 
nan serio y te hasta fatal. 

ARUBA 
HULANDA 


AMSTERDAM – E 
munisipio, Polis i Servisio 
di Impuesto, a anunsiá un 
kontròl riba eskala grandi 
den un edifisio kaminda 
un 900 empresa asina ta 
pará inskribí. Ta eksistí e 
sospecho ku e empresanan 
riba e adrès akí no ta man- 
tené nan mes na lei i regu- 
lashon, manera labamentu 
di plaka i froude. E edifisio 
den Westelijk Havengebied, 
ta 300 meter kuadrá grandi 


Sospecho di labamentu di plaka 
Nuebeshen empresa inskribí na un edifisio den haf di Amsterdam 
i segun registro di negoshi 
konosé 900 empresa, e asi- 
na yamá ofisina virtual. 
E organisashonnan di 
Gobièrnu tin e idea ku un 
kantidat di e empresanan 
akí no ta mantené nan mes 
na regla. Asina segun Polis, 
ta tene kuenta ku kome- 
té froude, embolbimentu 
serka labamentu di plak ai 
plaka di droga i pasa in- 
formashonnan 
inkorekto 
di empresa na e registro di 


negoshi. 
E tempu ku ta bini e 
empresarionan di e edifisio 
por spera un bishita di un òf 
mas instansia. “Huntu or- 
ganisashonnan di Gobièrnu 
ta yuda otro pa para ak- 
tonan kriminal den sosie- 
dat,” segun Polis den un ko- 
munikado di prensa. Tambe 
Polis ta laga sa ku mester 
hiba kombersashonnan reg- 
ular ku e empresarionan pa 
krea konsientisashon. 


VARSSEVELD 
– 
Djaluna mainta un agente 
polisial a resultá heridá 
dor di un aksidente ku su 
arma di servisio. Esaki 


Agente heridá despues aksidente 
ku arma reglamentario 


a sosodé den un kas den 
Varsseveld. A hiba e agente 
hospital, Polis ta informá. 
E ama di servisio lo a 
aktivá den e kas di e agente. 


Segun Polis, no tabatin 
otro hende enbolbí den 
e aksidente. Polis no ta 
informá tokante motibu 
di e aksidente i tokante 
seriedat di e heridanan, 
Omroep Gelderland ta in- 
formá. 
Segun un bosero, e 
agente heridá tabatin e 
arma huntu kuné husta- 
mente. Den sierto kaso- 
nan un agente por bai kas 
ku un arma di servisio. 
Pa esaki ta konta sí sierto 
kondishonnan, 
manera 
e posibilidat pa warda e 
arma seif. 


HULANDA – Dire- 
pente tin akseso na un 
kuenta di banko di un otro 
persona, esaki a sosodé ku 
un kliente di ING. Despu- 
es di a registrá ku rekono- 
sementu di kara den e app 
di e banko, un otro hende a 
aparesé na e kuenta. Esaki 
FD ta informá. 


Kliente di ING direpente ku akseso na otro kuenta 


“Pa mi sorpresa grandi 
mi a mira tur informashon 
finansiero di e persona 
akí,” e kliente ta konta e 
korant. “Te asta mi por a 
hasi kambio na su infor- 
mashonnan, òf kanselá 
e kuenta. Sí algu asina 
ta posibel, ta trese hopi 
preokupashon. Prinsipal- 


mente pasobra otronan di 
e manera akí ta posibel 
tambe pa yega na mi kue- 
nta.” 
E kliente mesora a sp- 
lika ING di e situashon. 
Tabatin menshon di un 
fayo den e sistema, e 
banko ta laga sa. “E fout 
tabata serka nos, no serka 
a rekonosementu di kara.” 
ING ta enfatisá ku 
esaki ta un situashon 
hopi eksepshonal i úniko. 
“Komo ku e kliente a bini 
serka nos, mesora nos por 
a tuma e medidanan ku ta 
kuadra,” un bosero a bida 
NOS. 
E banko a laga sa serka 
FD ku a pone otro klien- 


tenan na altura di loke a 
bai robes, pero esakinan 
a nenga. Despues di e 


publikashon di e artíkulo, 
ING ta laga sa di sí a tuma 
kontakto. 


BRABANT – Den 
e bario Sint Willebrord 
den Brabant, djadumingu 
anochi a tira un hòmber 
di 41 aña mata. A haña e 
víktima di Rucphen ban- 
da di 8’or di anochi bentá 
riba kaya, Polis ta in- 
formá. Ambulans a hib’é 
hospital. Ei nan e hòmber 
a muri durante anochi. 


Hòmber hinká mata 


Ta sospechá un hòmber 
di Roosendaal di e kaso 
di hinkamentu i el a keda 
detené djaluna mainta 
den Wernhout, pegá ku e 
frontera Belgikano. Esaki 
Polis ta informá riba X. 
Kiko ta indikashon di 
e kaso di hinkamentu no 
ta konosí. Ta investigando 
kiko presis a sosodé. 


ANUNSIO IMPORTANTE 


Kralendijk, Boneiru 
20 òktober 2023 


‘Deurwaarder’ MARISOL A.A. MANUEL-BERNABELA ta pidi tur trahadó, 
eks-trahadó, penshonadonan di Cargill ku a partisipá den e ‘Sociaal Plan 
AKZO Employees’ pa tuma kontakto ku MABER Gerechtsdeurwaarder & 
Incasso Kantoor. 


E motibu ta ‘repartishon di e fondo di spar’. 


Bo tin 14 dia despues di e publikashon aki pa reakshoná 
via e mail: 
info@mabergerechtsdeurwaarder.com 
òf 
whatsapp no: +599 795 0254 


Ecua Bon Construction 
B.V. 


ta buska 
1 metselaar 


Pa mas inf. yama telefòn # 782-2903 


J.M. Construction B.V. 


ta buska 
- 2 metselaar 


Pa mas inf. yama # 786-3806 

ARUBA 
KÒRSOU 


WILLEMSTAD -- Re- 
sientemente Digicel a lansa 
e kampaña ‘Biba Mihó ku 
Digicel’. Esaki a tuma lugá 
durante un enkuentro ku 
prensa estilo happy hour. E 
kampaña ta selebrá konfi- 
ansa di kliente. Na Digicel 
nos ta kere ku un konek- 
shon konfiabel ta masha 
importante i den e era digi- 
tal ku nos ta bibando, ta es- 
ensial pa kumpli ku deman- 
da di kliente. Tur kliente 


Bida mihó ku Digicel ta selebrá konfiansa 
Estudio ta revelá ku 9 for di 10 kliente ta rekomendá Digicel 


tin un motibu pa kual nan 
ta rekomendá Digicel na un 
amigu òf familiar. Digicel 
ta e provedor ku ta ‘fit’ tur 
estilo di bida. Sin importá 
ku bo ta un ama di kas, tata 
di famia, penshonado, stu- 
diante òf empresario- na 
Digicel nos ta komprometé 
na un konekshon sólido i 
lihé. 
“Nuebe for di dies klien- 
te ta rekomendá Digicel na 
su amigunan òf famia- es- 


aki ta resultado di estudio- 
nan realisá den nos merka- 
do dor di Coyne Research. 
Un estudio independiente 
ku ta midi e visibilidat di 
marka den merkado. “Nos 
ta masha kontentu ku klien- 
tenan ta vosifera ku Digicel 
ta nan promé opshon i ku 
nan ta enkantá nos servi- 
sio na kliente.” Esaki di 
akuerdo ku Nadine van der 
Woude, Marketing Manag- 
er di Digicel ABC. 


“Nos ta realisá e tipo di 
estudio aki 1 bes pa aña den 
tur 27 merkado di Digicel 
pa nos sigurá ku klientenan 
ta satisfecho. Ademas di 
esei, e ta siña nos konosé 
e klientenan, kiko ta nan 
nesesidat i kon pa mehorá 
nos servisio. Pa dos aña 
konsekutivo nos a keda kla- 
sifiká riba e standart di in- 
dustria i nos ta komprometí 
pa mantené esaki na benefi- 
sio di nos klientenan”. 
E enkuesta di Coyne ta 
basá riba midi satisfakshon 
di kliente, persepshon di 
balor di marka, i ánimo ge- 
neral di e marka entre usu- 
ario, i no-usuarionan. E en- 
kuesta kuantitativo a keda 
repartí den 3 tanda, durante 
1 trimèster. Digicel a keda 
premiá na algun okashon 
ku un ‘speed test award’ pa 
su konekshon lihé, e Coyne 
Brand Health Survey ta sos- 
tené e konklushonnan aki. 
Klientenan ta konfirmá ku 
Digicel tin e mihó servisio 
i e konekshon di mas lihé 
na Kòrsou. Hende muhé i 
hende hòmber for di pabou, 
pariba i mei-mei ta skohe 
pa Digicel. Durante di e 
último añanan Digicel a di- 
rigí hopi esfuerso na krea 
paketenan atraktivo pa tur 


hende i pa tur presupuesto. 
E plannan ku Digicel tin 
aktualmente ta konta ku 
favorabilidat di 73% serka 
kliente, esaki ta nifiká 4 
den 5 kliente ta bisa nan ta 
“satisfecho” òf “hopi satis- 
fecho” ku Digicel. 
Van der Woude, di Digi- 
cel ta komentá, “ Nos ta po- 
sishoná di un manera úniko 
pa inová den henter e spec- 
trum di solushonnan digital 
awe den presente, pa krea 
avanse i progreso pa futuro. 
Nos ta sigui kombiná es- 
fuerso di nos tim lokal, ku 
teknologia pa krea konek- 
shonnan sólido. Klientenan 
ta inkliná pa rekomendá 
Digicel komo nan provedor 
faborito i ta skor Digicel ku 
un 91% pa servisio na kli- 
ente. Pa esaki nos ta ma- 
sha agradesido. Nos enfoke 
riba solushonnan inovativo 
ta permití nos desaroyá i 
alkansá nivelnan haltu den 
henter e spectrum di teleko- 
munikashon i solushonnan 
digital.” 
Riba foto: Digicel a topa 
ku prensa pa lansamentu di 
kampaña “Biba Mihó ku 
Digicel”. Tambe, kliente 
presente a duna testimonio 
di e servisio i motibu pa 
kual rekomendá Digicel. 


WILLEMSTAD -- 
Manera komunidat di 
Kòrsou mes por a tuma 
nota, den e delaster si- 
mannan akí departa- 
mento di Inspekshon 
Ekonómiko 
di 
Mi- 
nisterio 
di 
Desaroyo 
Ekonómiko ta teniendo 
kòntròlnan multidisipli- 
nario huntu ku kolega- 
nan di Duana, GMN, 
BAB, Polis i Brantwer, 
SVB, SOAW i Aqualec- 
tra, na diferente esta- 
blesimentu di Horeca. 
Den 
e 
kòntròlnan 


Negoshi mester kumpli ku 
regla tur momentu 


akí, 
Departamento 
di 
Inspekshon 
Ekonómiko 
a 
enkontrá 
diferente 
iregularidat pa loke ta 
trata kumplimentu ku e 
kondishonnan stipulá den 
pèrmit di Horeca manera 
entre otro orario di sera 
i habri, indikashon di 
preis di produkto i tam- 
be kondishonnan mará 
na salubridat i órden pú- 
bliko. 
Departamento di In- 
spekshon Ekonómiko ta 
urgí tur doño di establesi- 
mentu di Horeca ku no 


ta kumpliendo ku nan 
kondishonnan di pèr- 
mit, pa tuma e pasonan 
nesesario 
inmediata- 
mente pa remediá e situ- 
ashon akí promé ku kon- 
tròl bati na nan porta. 
Departamento di In- 
spekshon Ekonómiko ta 
hasi un yamada tambe na 
pueblo di Kòrsou kom- 
pletu pa kumpra konsien- 
te i mèldu e instansianan 
konserní mesora na mo- 
mentu ku bo tuma nota 
di kualke iregularidat. 

ARUBA 
DEPORTE 


K R A LEN DIJ K- -E 
landadó Koen Verhoeven, 
hóben landadó di 14 aña, 
a resultá e mihó landadó 
ku mas spit durante kom- 


Koen Verhoeven mihó landadó ku mas spit 


petensia di landamentu di 
Barracudas Swim & Wa- 
terpolo Team, esaki ku un 
tempu 22 minüt i 7 sekònde 
for di Eden Beach pa Klein 


Bonaire i regresá. 
E distansia tabata di 
1.8KM. Esaki tabata den un 
kompetensia di landamentu 
djadumingu siman pasá 


kategoria mucha hòmber 12 
pa 17 aña. 
Den kategoria dama 18 
pa 39 aña, Katharina Alba- 
da Jelgersma ta e dama ku a 
gana ku un tempu di 24.55 
minüt. 
Den kategoria masku- 
lino 18 pa 39 aña, promé 
premio a bai pa Max van 
Drongelen. 
Serka kategoria mucha 
muhé 12 pa 17 aña, tabata 
meskos aña pasá 2022. 
Esaki bai pa Julius-Jolie 
Schwager ku tabata e gana- 
dor. 
Serka e kategoria masku- 
lino femenino 40 aña i mas 
edat a keda defendé Pieter 


Sweers i Simona Zweers ku 
éksito ku nan título di aña 
pasá. 
Na tur a partisipá 58 lan- 
dadó na e kompetensia di 
landamentu aki. 
E premionan ta patrosi- 
ná pa Woodwind Bonaire, 
Bagel & Bloom i Luciano 
Bonaire. 
Guardian Group Dutch 
Caribbean a entregá un tro- 
feo na e ganadornan. 
E kompetensia a tuma 
lugá na Recreative Swim 
& Aquatics Federation Bo- 
naire, ku a keda organisá 
huntu ku Jong Bonaire. 


KRALENDIJK 
-- 
Maria Jansen, un dama 
Arubano di 83 aña, a sinta 
den outo miéntras Flavio 
Maestroni tabata pone dra- 
ma ku su outo na Onima. 
Djadumingu 15 di òktober 
den kuadro di e paseo ku 
motosaikel ku tabatin or- 
ganisá pa Iron Rockets, nan 
a organisá un show di fever 
riba e dia final. 
E grupo di motosaikel 
a hasi paseo riba e dia den 
diferente bario na Boneiru, 
pa despues pasa trai mèrdia 
na pista na Onima. 
Hopi hende, spesial es- 
nan ku ta den e mundu di 


Dama Arubano di 83 aña den fever na Onima 


motosaikel riba e islanan 
ABC, konosé Maria. Sem- 
per tur aña e ta biaha pa 
Kòrsou i Boneiru riba Dia 
di Bandera, pa kore riba 
motosaikel ku su yu Julio 
Jansen. 
E biá akí el a bini pa e 
di dos paseo ku motosaikel 
organisá pa Iron Rockets i 
su deseo tabata pa e sinta 
den un outo ku ta poniendo 
fever. Esaki el a logra mo- 
mentu ku Flavio a aseptá e 
petishon. 
E outo tin ‘Boneiru’ skir- 
bí ariba i Flavio ta maneh’é. 
Manera hendenan sa, e outo 
akí ta pone basta drama na 


Onima i momentu e outo 
tabata zuai, burnout, kue 
velosidat i saka hopi huma, 
por a mira un parti di Ma- 
ria su hèlm ta sali, e sintá 
banda di Flavio. 
No tin informashon mo- 
mentu ku el a baha for di 
e outo sí su pianan por a 
karg’é. 
Echo ta momentu hende 
ta papia di kurason ta na 
lugá, Maria di 83 aña a sin- 
ta den un outo ku ta hopi fe- 
ros, loke hopi hende no hasi 
fásil. Ni muhé, tampoko 
hòmber. 
Esaki ta un prueba kla 
unda Maria su kurason ta. 

KRALENDIJK -- Ku- 
nuku Boys a hasi tur hen- 
de ku tabata na Happy’s 
djadumingu hèpi. Despu- 
es di algun tempu ku Ku- 
nuku Boys, tabata den 
bulpèn, nan a bolbe subi 
kaya ku tokamentu. 
Kunuku Boys ta toka 
entre otro e ritmo krioyo i 
e ta enkabesá pa konosido 


Kunuku Boys a hasi hende hèpi na Happy’s 


siudadano mener Junny 
van Arneman. 
Fin di siman ku a pasa, 
nan a animá e ambiente 
na Happy’s atardi lat. 
Robertson Angela, 
Chandra 
Regalis, 
Gushualine Mercelina, ta 
tres integrante nobo den e 
grupo, ku a presentá du- 
rante e toká pa promé biá 


den públiko. Promé biá 
nan a sosialisá, kantando 
i tokando meimei di pú- 
bliko. 
Ta bon pa menshoná na 
Happy’s ta e úniko lugá 
kaminda hende por balia 
i wak bou di un avion na 
un distansia hopi serka. 
Bai pa bo eksperensi’é. 


